史立模

史立模（），字季弘，浙江紹興府餘姚縣人，民籍，明朝政治人物。

 生平 
正德二年（1507年）丁卯科浙江鄉試第十四名舉人，十六年（1521年）中式辛巳科會試第一百三十八名，三甲第八名進士。授行人司行人，嘉靖六年（1527年）九月升兵科給事中，七年（1528年）八月以事謫通州判官《明世宗肃皇帝实录卷之九十一》：嘉靖七年八月，谪兵科给事中史立模为通州判官。初聂能迁既抵罪，会岁当朝觐，立模因疏曰：臣闻刚正者特立而见忌，诡秘者杂出而难防，以见忌之君子而牵率于难防之小人，苟其术得试，其计得行，虽至于空人之国亦易易耳，本廉贞也，而谓贪污本慈祥也，而谓酷暴或指以闺门暧昧，或诬以暮夜苞苴，或追论其平生，或旁求其近似，非出乡官之多口，则缘吏胥之销骨；非昌言于广坐，则揭帖于幽阴。而巡使监司之考核，任喜怒以为取舍者，不与焉，往往以小人一时之言，遂为君子终身之玷，修之岁年而不足，坏之顷刻而有馀，请一切禁治。 上是其言，诏部院持明秉公，毋得偏听，先申禁约，悬榜晓示，仍令缉事衙门、巡城御史，但有投匿名文书者密访擒治，罢闲官吏革役人等潜住京师，大索逐之，期尽一月，舍者与旁舍不举者同坐，悉如立模疏行。至是复谕吏部：立模前有奏疏，朕已施行，今复思之，似为大臣拒绝人言，以箝天下之口，非人臣之道。且朝觐禁约事宜， 祖宗俱有明旨。立模所奏多致纷扰，难居言路，其调外用。前所行者一切报罢。，九年（1530年）升袁州府同知，十三年（1534年）升惠州府知府《惠州府志》，十七年（1538年）致仕歸里，卒於家。

 遺跡 
餘姚城南史家村有為史立模所建之諫議坊，現為餘姚僅存的兩座古代牌坊之一，已列入市文物保護單位。

 家族 
曾祖史必通；祖父史國用，壽官；父史本端。母吳氏。重慶下。弟史立相、史立楨。

参考文献

|-

L
Category:餘姚縣人
L
Category:明朝行人司行人
Category:明朝兵科給事中
Category:明朝南通州判官
Category:明朝袁州府同知
Category:明朝惠州府知府